DOI: 10.14457/tu.the.2021.1226
title: การจัดการเมืองน่าอยู่: กรณีศึกษา เทศบาลเมืองพนัสนิคม อำเภอพนัสนิคม จังหวัดชลบุรี

description: วิทยานิพนธ์เรื่อง การจัดการเมืองน่าอยู่ กรณีศึกษา เทศบาลเมืองพนัสนิคม อำเภอพนัสนิคม จังหวัดชลบุรี. มีวัตถุประสงค์เพื่อการศึกษาพัฒนาการของเทศบาลเมืองพนัสนิคมและเพื่อศึกษาผลการจัดการเมืองน่าอยู่ กรณีศึกษา เทศบาลเมืองพนัสนิคม อำเภอพนัสนิคม เนื่องจากการบริหารจัดการในพื้นที่เมืองเป็นสิ่งที่มีความสำคัญต่อชีวิตความเป็นอยู่ของประชาชนภายในพื้นที่โดยการจัดการดำเนินการเพื่อใช้คนในชุมชนมีส่วนร่วมในการบริหารจัดการในพื้นที่ประชาชนได้ร่วม วางแผน ร่วมคิด และร่วมลงมือปฏิบัติเพื่อพัฒนาให้ดียิ่งขึ้นรวมถึงการพัฒนาเศรษฐกิจ สังคม และวัฒนธรรมได้ด้วยตนเองโดยการมีส่วนร่วมของคนในชุมชนเพื่อนำไปสู่การพัฒนาเมืองอย่างยั่งยืนและในเรื่องของปัจจัยที่นำไปสู่ความสำเร็จในการจัดการเมืองน่าอยู่อย่างยั่งยืนจะทำให้เราทราบถึงปัจจัยด้านนโยบาย การดำเนินงานของกลุ่มผู้นำ นโยบายด้านการบริหารจัดการ ที่เป็นปัจจัยที่ผลักดันไปสู่การพัฒนาเมืองน่าอยู่ทำให้เราสามารถได้เห็นถึงวิถีชีวิตของคนในชุมชนซึ่งจะนำไปสู่การเข้าใจถึงรากเหล้าของชุมชนที่เน้นความยั่งยืนและสร้างความสมดุลและหว่างทรัพยากรการท่องเที่ยวเกิดการรักษาและพัฒนาเพิ่มมากขึ้นด้วยเหตุผลทั้งหมดนี้จึงทำให้ผู้ศึกษามีความสนใจในการศึกษาเรื่องการจัดการเมืองน่าอยู่กรณีศึกษา เทศบาลเมืองพนัสนิคม อำเภอพนัสนิคมผลการศึกษาพัฒนาการของเทศบาลเมืองพนัสนิคมพบว่า ในช่วงยุคก่อตั้ง ในช่วง พ.ศ. 2530-2550 เป็นช่วงที่นายวิจัย อัมราลิขิต ซึ่งได้รับตำแหน่งนายกเทศมนตรีเทศบาลเมืองพนัสนิคมในปี พ.ศ. 2530 ซึ่งหลังจากเรียนจบในระดับปริญญาโท คณะวิศวกรรมศาสตร์ ที่มหาวิทยาลัยแอครอน รัฐโอไฮโอ ประเทศสหรัฐอเมริกาและกลับมาอยู่เมืองไทยก็ถูกชักชวนให้ร่วมเป็นสมาชิกสภาเทศบาลเพื่อทำงานให้กับบ้านเมืองด้วยความรู้ความสามารถโดยเฉพาะทักษะ ภาษาอังกฤษ อันโดดเด่นทำให้เขาได้รับโอกาสแสดงฝีมือในด้านการติดต่อสื่อสารและแลกเปลี่ยนมุมมองการพัฒนาเมืองตามวาระต่าง ๆ อย่างต่อเนื่อง กระทั่งได้รับเลือกตั้งจากประชาชนให้เป็นนายกเทศมนตรีในปี พ.ศ. 2530 เป็นยุคริเริ่มที่จะแก้ไขปัญหาที่เกิดขึ้นในช่วงอดีตซึ่งพบปัญหาดังนี้ 1. ปัญหาขยะ 2. ปัญหาระบบท่อระบายน้ำเสีย 3. ปัญหาพื้นที่สีเขียว ซึ่งนโยบายของผู้บริหารเทศบาลเมืองพนัสนิคมได้ริเริ่มในการแก้ไขปัญหาดังกล่าว ในช่วงยุคพัฒนา ในปี พ.ศ. 2551-2560 ในช่วงยุคนี้ทางเทศบาลเมืองพนัสนิคมได้ดำเนินการพัฒนาตามแผนการพัฒนาท้องถิ่นในช่วง พ.ศ. 2559-2561 ซึ่งการดำเนินงานในช่วงยุคหลังการพัฒนาก็ดำเนินการต่อจากยุคก่อตั้งในช่วง พ.ศ. 2530-2540 เป็นแผนที่นำไปปฏิบัติให้สอดคล้องกับแผนยุทธศาสตร์การพัฒนาและประชาชนในเขตเทศบาลมีส่วนร่วมในการพัฒนาท้องถิ่น ซึ่งการพัฒนาของเทศบาลเมืองพนัสนิคมในยุคพัฒนาก็ยังพอปัญหาที่เกิดขึ้นในยุคพัฒนาได้แก่ 1. อาคารสถานที่ของหน่วยงานนั้นคับแคบไม่เป็นสัดส่วน 2. รายได้ของเทศบาลยังไม่เพียงพอต่อการพัฒนาท้องถิ่น 3. บุคลากรขาดการพัฒนาอย่างเป็นระบบ 4. ระบบการบริหารประชาชนยังไม่ถึงขั้น One Stop Service ในช่วงยุคฟื้นฟู ในช่วงปี พ.ศ. 2561-2565 ทางเทศบาลเมืองพนัสนิคมได้ดำเนินการพัฒนาตามแผนการพัฒนาท้องถิ่นในช่วง พ.ศ. 2561-2565 ซึ่งการดำเนินงานในช่วงยุคพัฒนาก็ดำเนินการต่อจากยุคก่อตั้งในช่วง 2551-2560 การเปลี่ยนแปลงการพัฒนาเมืองในปัจจุบันและสังคมในยุคโลกาภิวัฒน์สิ่งที่สำคัญในการพัฒนาได้แก่ผู้นำที่บริหารภายในพื้นที่ซึ่งผู้นำจะต้องเป็นคนที่สร้างการเปลี่ยนแปลงให้การพัฒนาเมืองนั้นดียิ่งขึ้น สร้างคุณภาพชีวิตที่ดีให้กับคนในชุมชนโดยผู้นำการเปลี่ยนแปลงเป็นองค์ประกอบที่มีความสำคัญในการสนับสนุนรวมถึงการพัฒนาให้พื้นที่ดำเนินการเปลี่ยนแปลงได้อย่างมีประสิทธิภาพ ความสำคัญในการใช้วิธีการพัฒนาเมืองจากต่างประเทศเข้ามาบริหารจัดการในพื้นที่ของตนเองมาเป็นแนวทางในการพัฒนานอกจากนั้นผู้นำยังมีความรับชอบในประเด็นการพัฒนาและดำเนินการเชิงกลยุทธ์รวมถึงการสร้างความสมดุลจึงทำให้พื้นที่เกิดการพัฒนาและมีความยั่งยืน ในช่วงยุคฟื้นฟูของเทศบาลเมืองพนัสนิคมได้สร้างความเข้มแข็งของชุมชน สร้างความมั่นคงทางสภาพแวดล้อมที่ดีทางด้านเศรษฐกิจ สังคมและสิ่งแวดล้อม รวมถึงวัฒนธรรมในพื้นที่ให้ประชาชนอยู่ดีมีสุขโดยการอาศัยความร่วมมือจากทุกภาคส่วนให้บริหารจัดการเมืองและชุมชนอย่างมีส่วนร่วมให้เกิดการบูรณาการ เกิดความสมดุลในทุก ๆ ด้านและนำไปสู่การพัฒนาที่ยั่งยืน ผลการศึกษาผลการจัดการเมืองน่าอยู่พบว่าเทศบาลเมืองพนัสนิคมทำให้ทราบถึงการเปลี่ยนแปลงไปในทิศทางที่ดีขึ้น มีความเจริญเติบโตมากขึ้น มีความก้าวหน้าและมีความทันสมัยด้วยการบริหารจัดการทรัพยากรในชุมชนได้อย่างมีประสิทธิภาพ ผลของการจัดการเมืองน่าอยู่ จะทำให้เห็นถึง 1. การจัดการชีวิตและชุมชน ได้แก่กระบวนการขับเคลื่อนทางสังคม ความเป็นสังคมที่ยั่งยืนการสร้างเมืองสำหรับทุกคน สวัสดิการชุมชน 2. การจัดการสิ่งแวดล้อมของเมือง ซึ่งการบริหารจัดการพื้นที่นั้นถือว่าเป็นเครื่องมือที่ทำหน้าที่ในการตัดสินใจสำหรับการพัฒนาเมืองซึ่งบทบาทของผู้นำและคนในชุมชนล้วนเป็นสิ่งสำคัญในการควบคุมดูแลการใช้ทรัพยากรและสิ่งแวดล้อมในพื้นที่เมือง รวมไปถึงเป็นวิธีการควบคุมการใช้ทรัพยากรที่ตอบสนองความต้องการของคนเมืองและสังคมในยุคปัจจุบันโดยการจัดการสิ่งแวดล้อมเมืองของเทศบาลเมืองพนัสนิคมมีหลักการจัดการดังนี้ 1. โครงสร้างของเมืองและการใช้พื้นที่ในเขตเมือง 2. ความตระหนักและจริยธรรมในด้านสิ่งแวดล้อมเพื่อสร้างคุณภาพชีวิตที่ดีของคนในชุมชนสำหรับข้อเสนอแนวทางต่อการจัดการเมืองของเทศบาลเมืองพนัสนิคมคือ การสานงานต่อในเรื่องความอย่างยืนตามเป้าหมายการพัฒนาอย่างยั่นยืนผ่านการประยุกต์แนวคิดของปรัชญาเศรษฐกิจพอเพียง ตลอดจนการสร้างกระบวนการพัฒนาศักยภาพของคนในชุมชนรวมถึงการพัฒนาชุมให้เกิดความพอเพียงและความยั่งยืนเพื่อเป็นแบบอย่างต่อชุมชนอื่น ๆ โดยความคิดในเรื่อง 1. ความพอประมาณ 2. ความมีเหตุผล 3. การมีภูมิคุ้มกัน เน้นความสมดุลในการใช้ทุนทางเศรษฐกิจ สังคม สิ่งแวดล้อมและวัฒนธรรม รวมถึงการวางแผนการบริหารจัดการชุมชนอย่างมีส่วนร่วมบูรณาการและยั่งยืนรวมถึง การปกป้องคุ้มครองมรดกทางวัฒนธรรมและธรรมชาติของพื้นที่ ลดความเสียหายจากมลพิษต่าง ๆ เพื่อสร้างการพัฒนาเมืองน่าอยู่อย่างยั่งยืนในสังคม นอกจากนั้นหลักปรัชญาของเศรษฐกิจพอเพียง เพื่อนำไปสู่การพัฒนาที่สมดุลและยั่งยืน เพื่อประโยชน์สุขของคนในชุมชน เป็นหนึ่งในหลักฐานที่แสดงให้เห็นว่าหลักปรัชญาของเศรษฐกิจพอเพียงสามารถเป็นหลักการพื้นฐานในการขับเคลื่อนเป้าหมายการพัฒนาที่ยั่งยืนให้บรรลุถึงความสุขสงบสมดุลและประโยชน์สุขของสังคมได้